09/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 12 de abril de 2017 pola que se concede a autorización administrativa previa, de construcción e declaración de utilidade pública, en concreto, dunha instalación eléctrica en Abegondo (IN407A 2015/281-1)

Resolución do 12 de abril de 2017, da Xefatura Territorial da Coruña, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Abegondo (expediente IN407A 2015/281-1) Expediente: IN407A 2015/281-1 Promotor: Unión Fenosa Distribución, S. A. Instalación: retranqueo LMT CES-705, lugar de Carballal. Concello: Abegondo. FEITOS 1. O 18 de setembro de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2. Características técnicas:  Reforma liña eléctrica de media tensión aérea CES-705, a 15 kV, cunha lonxitude de 0,765 km, coa orixe en apoio n.º 98 existente da LMT CES-705 (Expte.50.149), no tramo entre a derivada ao CT Folgoso (Expte.50.397) e a derivada ao CT Rigueira (Expte.34.590), condutor tipo LA-56 mm 2, e final no apoio n.º 98/17 existente da LMT CES-705, onde se realiza o paso de aéreo a subterráneo da LMT Viones-Pendo (Expte.475/07). 3. O proxecto someteuse ó trámite de información pública mediante resolución publicada nos seguintes medios: – Resolución información pública: 3 de novembro de 2015. – DOG: 5 de xaneiro de 2016. – BOP: 22 de decembro de 2015. – Xornal “La Voz de Galicia”: 22 de xaneiro de 2016. – Taboleiro de anuncios do concello: Segundo certificado municipal do 3 de marzo de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública foron presentadas as seguintes alegacións. – Candida Maria Turne Leandrez, actuando en nome dos Herdeiros de Bonosa Monica Eva Belil Mladenov e Marina Julia Skora Hou, mediante escrito do 14 de xaneiro de 2016, solicita a retirada da liña e instalación dunha liña alternativa alegando en síntese o seguinte:  Que existe limitacións a constitución de servidume segundo o artigo 161 do RD 1955/2000 por:  Que pode instalarse sobre terreos de dominio, uso ou servizo público.  Que a lonxitude do trazado da nova liña proposta é menor que a proxectada.  Que é tecnicamente viable.  Que o orzamento da liña proposta non supera o 10% da do proxectado.  Que non consideran a oferta económica da distribuidora suficiente.  Que a actuación proxectada está feita cun parcelario antigo.  Que se evitaría a afección na Reserva da Biosfera Mariñas Coruñesas e Terras do Mandeo. Destas alegacións déuselle traslado ó promotor que contestou: – Escrito de data 22 de marzo de 2016, no que se valoran as alegacións presentadas polos reclamantes, no que en síntese manifesta o seguinte:  Non é de aplicación o artigo 161 do RD 1955/2000 por tratarse dunha modificación dunha liña existente por motivos de eficiencia enerxética e tecnolóxica, non da instalación dunha nova, polo que debe aplicarse o artigo 140.2.  Que cabe a solicitude de modificación de servidume a instancia do dono do predio servinte, segundo o artigo 153 do RD 1955/2000, sendo á súa costa os gastos da variación.  O prexuízo ocasionado nos predios afectados será valorado polo Xurado de Expropiación de Galicia.  Que cumpre toda a normativa e regulamentación en materia de seguridade medio ambiental.  Que no caso desta parcela non existen limitacións ou prohibicións á constitución de servidume de paso contempladas no artigo 161 do RD 1955/2000.  Presentan orzamento contraditorio das actuacións das instalacións propostas polo reclamante que supera o 10% do orzamento orixinal.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 01/02/2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións do promotor, cómpre sinalar: – Non procede atender a solicitude realizada por Candida Maria Turne Leandrez polo seguinte: O custo das instalacións propostas supera nun 10% as das instalacións proxectadas.4. No expediente consta un informe favorable dos servizos técnicos desta Xefatura Territorial. De acordo con todo o indicado, Resolvo: 1. Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 12 de abril de 2017. Isidoro Martínez Arca Xefe territorial da Coruña